97/372/YOS: Yhteinen toiminta, 9 päivältä kesäkuuta 1997, jonka neuvosto on hyväksynyt Euroopan unionista tehdyn sopimuksen K.3 artiklan perusteella, valvonnan kohdentamisperusteiden, vallintamenetelmien jne. tarkentamisesta sekä tullin ja poliisin tietojen keruusta



Virallinen lehti nro L 159 , 17/06/1997 s. 0001 - 0002



YHTEINEN TOIMINTA, 9 päivältä kesäkuuta 1997, jonka neuvosto on hyväksynyt Euroopan unionista tehdyn sopimuksen K.3 artiklan perusteella, valvonnan kohdentamisperusteiden, valintamenetelmien jne. tarkentamisesta sekä tullin ja poliisin tietojen keruusta (97/372/YOS) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen K.3 artiklan 2 kohdan b alakohdan, ottaa huomioon, miten tärkeää on edelleen tehostaa huumausaineiden laittoman kaupan torjumista, ottaa huomioon Madridissa 1995 pidetyssä Eurooppa-neuvoston kokouksessa hyväksytyn huumausaineiden asiantuntijaryhmän selvityksen, johon sisältyy ehdotus valvonnan kohdentamisperusteiden, valintamenetelmien jne. tarkentamisesta sekä tullin ja poliisin tietojen keruusta, ottaa huomioon tietotekniikan käyttöä tullialalla koskevan 26 päivänä heinäkuuta 1995 tehdyn yleissopimuksen (TTJ-yleissopimus) (1), ottaa huomioon tulliviranomaisten ja liikealan järjestöjen välisestä yhteistyöstä huumekaupan torjunnassa 29 päivänä marraskuuta 1996 hyväksytyn neuvoston yhteisen toiminnan (2), ottaa huomioon 29 päivänä marraskuuta 1996 annetun neuvoston toimeksiannon, joka koskee sen hyväksymiä tarkistettuja järjestelyjä yhteisiä tullivalvontatoimia varten, ottaa huomioon poliisi- ja tulliviranomaisten välisistä sopimuksista huumausaineiden torjumiseksi 29 päivänä marraskuuta 1996 annetun neuvoston päätöslauselman (3), sekä katsoo, että valvonnan kohdentamisperusteet, jäsennetyt valintamenetelmät jne. sekä tullin ja poliisin tietojen yhdennetympi käyttö ovat tärkeitä keinoja lakien huumausaineiden laittoman kaupan torjuntaan liittyvien täytäntöönpanotoimenpiteiden tehokkaassa suunnittelussa, tullilainsäädännön täytäntöönpanossa kohdentamisperusteiden ja jäsennettyjen valintamenetelmien käytön tarkoituksena on keskittää tullivalvonta tilanteisiin, joissa huumausaineiden salakuljetuksen mahdollisuus on merkittävä, samalla kun mahdollistetaan säännönmukaisen matkustaja- ja rahtiliikenteen ripeät tulliselvitykset, valvonnan kohdentamisperusteiden ja jäsennettyjen valintamenetelmien jne. käytön avulla tulliviranomaiset voivat paremmin määritellä painopistealueet siten, että niiden käytettävissä olevia voimavaroja voidaan hyödyntää mahdollisimman tehokkaasti, Euroopan unionin elimillä ja sellaisilla kansainvälisillä elimillä kuin EDU/Europolilla, Maailman tullijärjestöllä (WCO) ja Interpolilla on merkittävä asema tietojenvaihdossa, ja tulliviranomaisten on jatkuvasti sovitettava ja arvioitava uudelleen painopistealueitaan uusien olosuhteiden ja tietojen mukaisesti, sillä huumausaineiden salakuljettajat päättävät usein viime hetkellä siirtää salakuljetusreittinsä sellaisille rajoille, joilla tullivalvonnan ennakkotietojen mukaan tai muulla perusteella arvellaan olevan vähemmän tiivistä, ON HYVÄKSYNYT TÄMÄN YHTEISEN TOIMINNAN: 1 artikla Jäsenvaltioiden tulliviranomaiset pyrkivät parhaalla mahdollisella tavalla käyttämään kohdentamisperusteita ja jäsennettyjä valintamenetelmiä sekä keräämään huumausainekaupan torjuntaa koskevia tullin ja poliisin tietoja. Tässä tarkoituksessa tulliviranomaiset toteuttavat olemassa olevien oikeudellisten ja käytännön mahdollisuuksien puitteissa seuraavat 2 8 artiklassa säädetyt toimenpiteet. 2 artikla Jäsenvaltioiden tulliviranomaiset hyödyntävät enemmän kaikilta asianomaisilta yritystoiminnan aloilta ja erityisesti kuljetusalalta saatavissa olevia tietoja. 3 artikla Jäsenvaltioiden tulliviranomaiset tehostavat keskinäistä tietojenvaihtoa riskianalyysiä varten. Ennen tullitietojärjestelmän (CIS) tietokannan käyttöönottoa jäsenvaltioiden tulliviranomaiset lisäävät CIS-sähköpostijärjestelmän käyttöä edellä mainitussa tietojenvaihdossa. 4 artikla Jäsenvaltioiden tulliviranomaiset hyödyntävät enemmän kaikkia käytettävissä olevia eurooppalaisia maa-, meri-, ilma- ja muuta liikennettä koskevia tullin tietojärjestelmiä (esim. AIR-Info, BALKAN-Info, CARGO-Info, MAR-Info, YACHT-Info). 5 artikla Jäsenvaltioiden tulliviranomaiset parantavat valvonnan kohdentamismenettelyjä neuvoston 29 päivänä marraskuuta 1996 hyväksymissä tätä alaa koskevissa tarkistetuissa järjestelyissä tarkoitettuja yhteisiä kansainvälisiä tullivalvontatoimia järjestämällä. Kolmansia maita rohkaistaan tarvittaessa osallistumaan kyseisiin toimiin. 6 artikla Jäsenvaltioiden tulli-, poliisi- tai muut lakien noudattamista valvovat viranomaiset tehostavat mahdollisimman suuressa määrin saatavilla olevien tietojen keskinäistä vaihtoa. Tämä pätee kansallisella, Euroopan unionin ja kansainvälisellä tasolla, mutta koskee myös unionin elimiä sekä kansainvälisiä elimiä. 7 artikla Jäsenvaltioiden lakien noudattamista valvovat viranomaiset analysoivat tarvittaessa saatavilla olevia tietoja. 8 artikla Jäsenvaltioiden tulliviranomaiset laativat parhaiden käytänteiden suuntaviivat riskianalyysitekniikoiden laajemman käytön edistämiseksi. 9 artikla Tämä yhteinen toiminta tulee voimaan päivänä, jona se hyväksytään. 10 artikla Tämä yhteinen toiminta julkaistaan virallisessa lehdessä. Tehty Luxemburgissa 9 päivänä kesäkuuta 1997. Neuvoston puolesta G. ZALM Puheenjohtaja (1) EYVL N:o C 316, 27.11.1995, s. 33. (2) EYVL N:o L 322, 12.12.1996, s. 3. (3) EYVL N:o C 375, 12.12.1996, s. 1.